gentaiscool/nusaparagraph_topic huggingface dataset:
Achmad lakonah majeng ka tenggha tase’ bhenareh Achmad majeng moso tatangghenah e sittong bektoh ca kancanah achmad se padeh majeng andhi’ rencana mabedhe’eh Tradisi Rokat Tase’ se artenah ungkapen rasya sokkorah ka dhe’ Guste Allah swt se aberik kesalamedhen ben kelancaran rajhekeh. Biasanah e dhisah Tanjung mabedeh acara tradisi Rokat Tase’ Du kaleh delem setaon. Se pertama ebulen ennem otaba petto’ Juni mon tak juli pas sekeduwek ebulen sabeles ebulen November se biasanah benyyak juko’. Achmad pas arembehek dhe’ cakancanah ghebey susunan acaranah pas bhereng apaan se ekaperlo ka angghuy kaparloan Rokat Tase’ dheri ngias paraoh sampek tarian se etampil aghi dhelem acara.

Topic: culture & heritage
Hutan Bambu Keputih riyah wisata hutan kota se bisah e kunjungi reng kottah, dhedhi tak osa u jheu ka daerah mon ghun nyongok an ka'bungkaan. Wisata riayh bede ning Jalan Raya marina Asri, Keputih, Kecamatan Sukolilo, Surabaya.Hutan riyah benyak ka'bhungkaan bambunah. Luasseh tananah bede empak polo hektar lebbi. Ning Hutan Bambu Keputih riyah e bhegi dhe' beberapa kennengan, ajiyeh bede Hutan Bambu, Taman Harmoni ben Taman Ruang Publik. Benyak oreng se dheteng ghun ghebey ju'-toju' ben adon-jandong moso sa kancaan otabeh moso keluarga. Bede kiyah se dheteng ghebey a tofoto sampek e angghyu ghebey foto kabinan. Mon entarrah jhe' loppaen nyambih krim anti renggik, polanah hutan kota benyak rengiknah. 

Topic: leisures
Vila ajiah sittong kennengan se e kennengin se biasanah bedeh bedeh beberempah bangunan otabeh roma se kennengah e delem sittong kompleks. Vila riah biasanah e tojhuaghi ghebey keluarga otabeh individu se bhuto kennengan se luas ben nyaman. Vila biasanah andik konsep se raddhin be eksklusif, bik fasilitas se lengkap ben modern. Bngunan-bangunan se bedeh e delem vila umummah e bangun bik material se kualitasseh tegghi, tebhenah ngejamin kualitas ben kenyamanan ghebey penghuninnah. Selaen jiah, vila kiah biasanah andik lokasi se strategis se mongkinaghi penghuninah ghebey nikmatin pemandangan se genteng. Beberempah vila mala kennengah neng area se sejuk ben asri, tebhenah merrik kesan se cek nyamannah ghebey para penghuninah.

Topic: leisures
Bhan empa' taon sakalean, biyasana bada lomba bal-ebbalan se epabada neng dhunnya. Para' sakabbhinna neghara reya noro'. Taon 2022, lomba se ekoca' piala dunia areya esaba' neng Qatar. Lomba jiya ekenning Argentina lebat addhu finalti bi' Prancis. Da'-kaada'en lakar Argentina mennang duwa' kosong. Ta' abit, Prancis andi' pemaen ngoda se anyama Mbappe se santa'en ta' kenneng tabang bi' pemaen budina Argentina. Mbappe neng bakto se kaduwa' langsong maeggol duwa'. Hasella duwa' duwa'. Marena epalanjhang baktona, pas langsong addhu finalti. Korang lebbi tello' pemaen Prancis nendang epegha' otaba etangghep bi' giper Argentina se anyama Martinez. Martinez ajiya lakar giper se nyaman neng Argentina.

Topic: sports
E roma bedeh berres plotan ollenah eberrik oreng. Senyaman beres riah e kakebey kue lopis. Bahan mun a gebey lopis bedeh beres plotan, guleh mera, guleh pote, nyur, ben deunah geddheng gebey mungkos. Caranah settong, begghe beres plotan paleng didhi due jem. Mun la mareh ebegghe cara se-kedue, bungkus bik deunah gedheng. Mun neng Madureh biasanya caranah engak a gebey lontong deddhi bunter. Ketello, andhel lopes ghelek ke delem aing ngalkal ra-kerah sampe massak settong sampe due jem. Keempa, agebey kuanah derih gule mera se e campor bik gule pote ben aing. Mare ro'om gulenah e berrik deun panden. Andhel sampe ngalkal. Pas seram aghi ke lopes se la massak jiah. 

Topic: food & beverages
Dhelem tradisi Islam, Nuzulul Quran riyah bedeh ning taon 610 Masehi, bektoh nabi muhammad naremah wahyu pertama ning gua hirok dheri malaikat jibril. Ning gua hirak riyah, ning kaki jabal nur ning seddiknah Makkah. Bedeh pendapat terkenal se ngocak mon pertisiwa riyah terjadi ning areh 17 ramadhan bektoh ummat muslim alaksanaka aghi pasah. Tapeh mon can Mubarakpuri, peritiwa riyah kajhedien bektoh 21 ramadahn sabelum sobbu tangghel 10 agustus 610 masehi. Bektoh nabi omor 40 taon, 6 bulen ben 12 areh hijriyah. Oreng biasanah arayaghi areh riyah moso ngajih al quran sampe hatam ben adua ka gusteh Allah ghebey nyoon ampon ben makle oduknah berkah.

Topic: religion
Mon kake bannya' ngakan pao, nyaman. Pao arowa bannya' ghunana. Pao bisa nambhai otaba mabaras panyaked infeksi. Monla ce' sarana kake andi' infeksi, kake bisa molae ngakan pao. Pao andi' rassa se manes. Bada keya se celo'. Tape biasana pao celo' reya pao se ta' pate massa'. Bada cem-macemma pao se lakar maske ghi' ngoda, pagghun arassa manes. Bada pao keya se dari ngoda sampe' towa ghi' pagghun celo'. Mon kake so-lesso dari alako berka' otaba olahraga, kake bisa sadiyaaghi pao. Ma'le lekkas abali pole energina. Pao areya tombu moseman. Biasana sataon sakaleyan. Pao maddhan bisa dhaddhi enceran na'-kana' bine'. Polana eghabaya rojhak. Kadhang bada reng ngandung se ngidam terro ngakanan pao se maddhan. Bada keya se ngidam pao se celo' sara.

Topic: food & beverages
HP dhedih salah sittong benda wejib e ghibeh mon ka mandimman. Satiyah pole bahkan HP bisa dhedih engak dompet digital. Oreng lambhek mele tak nyambih selaen pokok nyambih dompet ka laur ghik tak masalah. Oreng satiyah pagghun mele pokoknah nyambih HP maskeh tak nyambih dompet ben tas, tak masalah. Polanah satiyah oreng satiyah bisa jer mejer angghuy HP tape angghuy dompet. Bedrh senyamanah dompet digital. Dompet digital riyah memangkunkan oreng ghebey majer pembayaran lebet online melalu hp. Dheddik langsung e sambhung anghi ka rekening bank. Engak KTP kiyah biasanah oreng la tak pateh bhuto ka kartunah. Kaddheng ghun bhuto foto otabeh ghembherreh. 

Topic: technology
Bha' tomana kake bhan are Kemmes, kake entar ka kobhuran mon andi' tretan otaba kaluarga se tada' omor? Polana bhan are Kemmes areya reng-oreng se bada oreng tada' omor ekentar ka kobhuran. Bada se ngeba mennyan ban bada keya se ngeba kembhang/ Neng parjana oreng kadhang alako ngentare ka kobhuran ghabay adu'a'aghi se bada neng kobhuran ekoca' nyalendha dalem ajharan. Ekoca' sirik apa kabbhi bada. Banne ghun da'ramma, entar ka kobhuran jiya bisa ghabay nga'-enga' bhadhanna dhibi' se ta' saterrossa bada neng dhunnya. Kenga'e ya mon bada oreng se segghu' abhareng kake tada' omor. Kentare. Sapa tao odi' se sakejjha' neng dhunnya arowa, se ta' temmo dhusana jha' barampa. Dari kake entar arowa kake bisa abhanto reng mate rowa ngorange dhusana neng dhunnya.

Topic: religion
Mon kake tao ghuwa Pajhuddhan areya dhaddhi pandhumanna dhukon. para' ban bisa ekoca' sakabbhinna dhukon e Madhura asalla elmona otaba haddamma reya dari Pajhuddhan se maso' Kabupaten Sumenep Pakong abak semma' polana bates daja antara Kabupaten Sumenep ban Kabupaten Pamekasan. Bakto ajhalan ka attas abhareng kanca bada oreng lake' bini' asapeda motoran ceng-gunceng. Koca'en tang kanca Pajhuddhan reya kennengnganna oreng menta kasoghiyan, nganceng reng bine' otaba magendeng oreng. Tape kaangghuy tojjhuwan bhaghus pada bisa karana dari careta koca'en Presiden Indonesia Soekarno sabbhan toman atapa e ghuwa Pajhuddhan. Tape engko' abak kobater tako' noro' bangkes otaba olle moseba. Tape Alhamdulillah dapa' ka attas kennenganna endha ban tapangghi maso jhurkoncena.

Topic: leisures
Para kaom olama' la padha asepakadhan manabi khutbah paneka kodhu e kengaghin sareng kaum muslimin. Hal jareya kadhiponapah la ampon e tuang aghin neng dhalem hadist shohih. Kadhinapah manabi oreng se tak ngedhingaghin khutbah jumat hokommah jareya ?Dhalem setting hadis dhari Imam Syafi'i dhalem kitab Al Umm  e jellas aghin, pa sapah se lok ngedingaghin khutbah maka mustahab dha' jariyah ghabay mangeteg. Beliau neka nyebbutaghin oreng se lok bisa ngedingaghin khutbah sama sekaleh maka lok e makroaghin ghabay meca quran neng dhalam ateh, a dzikker enga' ka ALlah, ban lok olle cak ngocak sareng reng laen. Tapeh kadhineka neh jha' lakoneh maloloh, bhakal lebbhi sae pole manabi e kedingahin sareng sae.

Topic: religion
Tahu isi bede se ngoca` tahu brontak, ghu` ghengghu` se ghurih ben dhang sakadhang dhaddhi sarapan lagghuna oreng ekamben teh anga`. Ta` parlo nyarap nase` mun oreng se ta` bisa nyarap lagghu, cokop melle tahu isi la kennyang, bhuru ngakan nase` siangnga. kadhang kiya mun tade` jhuko` ngakanna, engko` ngakan nase` anga` etambei tahu isi anga` kiya la ce` nikmatta. Ghuringan riya tade` bhusenna mun ekakan bhan are entah ruwa lagghu, aban, sore otabe malem. paste kiya bannya` reng ajhual epengghir jhalan. Regghena pade bi` ghuringan laen ye Rp 1.000,00 per sabighina. Contohna pole lambe` gi` bede e perantauan engko` senneng melle tahu isi ghebey takjil mun abhuka`a. Kobassa ongghu.

Topic: food & beverages
Baket dhaddhi olahraga se paleng e sennengnge nak kanak, tape ye biasana kanak se odi` e kota. Basket ruwa ye bisa kiya main e bengko pokok bede kennengan se legghe, Sabellunna ajhar latian basket, maseh nak kanak kene` pagghun bhuto pemanasan. Pertama pemanasan otot ghellu ra kera 5 menit, marena ka`berka` 2- 3 poteran, nah bhuru selanjutta bisa amain basket. Mun pera` sakadhar mello ye amain biasa ta` usah ajhar beberapa gerakan se kodhu parlo e ajhari nak kanak. Tape mun terro dhaddhi pemain basket se handal ye kodhu ajhar nyambi bal, nembak bal, ajhar kuda-kuda, berka` se sekat, ben mantullaghi bal basket. Pokokna kodhu pade ben tahapanna.

Topic: sports
E ben bekto sore zainal ben toni rutin latian sepak bola neng lapanga futsal. Latian e molae pokol tello’ sampe pokol lema’ sore. Zainal ben toni lakar la seneg amain bal deri ghik jeman SD, zainal en toni tetanghe’en dhedina selalau areng-bhereng mon bedeh turnamen otabeh mon bedeh latian. Kadeng tito mangkat kadhibi’en amargha zainal seghut tak deteng ka laian sepak bola polanah zainal kadheng entar ka komunitas modif sepeda motor. Zainal prapen neng- senengah norok komunitas modif deri sakeng sennengah sampe lopaeh se latiannah sepak bola, kadeng zainal apangrasah bhusen latian benareh. Berbeda maso tito mon tito pajet seneng ka sepak bola dherik lambek dheddina ben latian sepak bola tito hadir teros.

Topic: sports
Andi' bhungkana cacap? Aghabay manisan se nyaman rassana. Manisan Cacap ghampang ekaghabay. cokop abhandha ghula pote ban cacap. tape bhuto bakto se abak bannya' polana nangghin jhemmur pakerreng cacap se mare ekella. bakto jiya se maabitdhan keng mon andi' oven bisa lebbi ceppet etembhang biyasana. Kalebbiyan ngangghuy jhemmuran lebbi serra' ban alami tape mon ngangghu oven kadhang ta' bisa pada maso seekaterro ollena kodhu open. Ya mon ta' open kadhang gharreng ghallu otaba korang kerreng, ya ollena pas ta' bhaghus. Manisan Cacap kodhu teppa' ta' olle talebat kerreng, ta' olle korang kerreng. mon aghabay bannya' bisa ejhuwal ban ekakan dhibi'. Rassana ongghu nyaman ban manfaatdha raja da' bhadhan apa pole ka na'-kana' kene' etembhang ajhajhan ban saromban ango' eghabayaghina manisan reya. se nyamana na'-kana' pagghun senneng mon manis.

Topic: food & beverages
Kamera DSLR riah andik cara kerja se alaen bik jeni kamera laennah. Teppak hedeh nyeling sittong objek lebet viewfinder, maka objek jiah se degghik eng dheddhih hasel akhir fotonah hedeh, Pantulan cahaya se asallah deri sekitar foto bisa masok lebet lensa kamera atojhu dek cermin pantul. Cemrin jiah terus mantulaghi cahaya dek pentaprisma. Pentaprisma degghik ngobe cahaya vertikal dheddhih cahaya horizontal bik cara ngaraaghi cahaya dek 2 cermin se apesa. Teppak jiah ghemberen objek ketelak lebet viewfinder. Teppak hedeh moto, cermin pantul jiah berayun dek attas ben cahaya bisa terus masok dek delem lensa kamera. Semarenah jiah shutter speed bisa abukkak.

Topic: technology
Tappak kaula mondhu, kaula toman a temmoh sareng kyae. Caretana kaula jareya e pakon ngebeyaghi jipllak na buku ghabey ka santre. Sambih alakoh kulah sambih jhu' tojuk sareng kyae. bhakto jareya kulah enga sarah llastarennah ashar jaruah kulah se e soro. Teros kyaeh neka sambih a dhabu "Bhing, manabi odhi' neng dunnyah jareya badha kabecce'en ban bedeh se jhubek. Sadhajana ampon la bedeh porsinah bhi' dhibi' edeng. Manabi sampeyan mangken kaloar dhari pondhugen bhing sapeyan kodhu enga' ryah.. Tenggiaghin adhab daripada elmoh". Kulah pas cengngeng lajuh masok ruah ka ateh, akherrah san samangken kaulah enga' manabi dhabunnah kyaeh ryah lakar la bendher, ban kulah bhakkal e lakoneh male daddhi elmo se a manfaat.

Topic: religion
Hp iphone neka se ekemennang sareng kecanggihan dhari kamerannah ban sistem pengamana nah. Mela dharipaneka pastennah ghaduwan kualitas ghi regghena neka pasteh se larang ban badha kellassah bhi' dhibi' edeng. Biasannah manabi iphone neka e ghuna aghin sareng pan saponapan oreng se eka'dhimmah profesinah jareya bisa kita sebbhut la ampon ghaduwan kapentengan sareng dunia media sosial. Akadhi endorser ban laen epon se eka'dhimmah kabutoannah jareah kamera se adhkung dhalam pangebeyen konten se sae ban ghaduwan kualitas kamera se sae jghan. Daddhina iphone sala settong fasilitas se eghuna aghin oreng oreng se a kapantengan nyareh engon neng media sosial e dhalemmah.

Topic: technology
Neng barta, seteya bannya' okom se ngator ghabay oreng se alako neng kantor otaba se alako neng lowar kantor otaba oreng lapangan. Mon senga' jiya lakar bhaghus epadhaddhi pandhuman jha' oreng alako reya ma'le arassa nyaman ban oso'. Tape kadhang oreng se alako ta' bisa ngoca' jha' dhibi'en ajiya andi' hak ghabay ngamala pa apa se dhaddhi ta' nyamanna dhibi'en dalem alako. Bannya' lakar kadhaddhiyan senga' reya. Okom epaddhek ghabay oreng oreng se kowat mlolo. Mon oreng se ta' kowat, oreng se ghun modalla andi' sakone'. Arowa jha' sa ngasae sakale ghabay ngoca' otaba ngamala ka attasanna. Malarat mon andi' parkara senga' jiya mon attasanna teppa' ka oreng se ta' bisa eyajhak abhanta bhender.

Topic: business
Aghama la ngajhari otaba ngabala jha' olar reya eterrangaghi neng Al-Qur'an ban Al-Kitab se aghudha Nabi Adam ban Siti Hawa kaangghuy ngakan buwa pangataowan otaba buwa khuldi. Mangkana kantos setiya olar reya bannya' dhaddhi mitologi keban jahat tape odi'en serra', para' esakabbhinna bhangsa ban naghara. Sanajjan e dalem kartun Naruto olar reya eghambharaghi hewan se jahat ban bisa odi' lanjhang kalaban oreng laen se melo nyangsarana. E dalem Naruto penjahat se ta' ghellem mate reya Orochimaru se bisa dhaddhi olar pote ban bisa asanonglot kaangghuy malanjhang odi'. Ketab otaba careta se bada e dalem ketab reya bannya' ekala' kaangghuy aghabay careta maso tokang careta, tamaso' kartun ban careta adhat

Topic: religion
Lambek engkok neng SMP jiah nak kanak se korang aktif. Engkok lebbi mele amaen bik nak kanak ben mecah buku neng kelas. Engkok jarang keluar ghebey ngelakonen aktivitas pa apah. Tebhenah snag SMA engkok kepo terro norok'ah ekskul. Engkok cek keponah terro amaen bola basket. tebhenah engkok dhulih adaftar norok klub basket neng sekolaan. Engkok orengah cek pendek eng. Dek adek eng engkok lok kuat se ngangkak'ah bola basket.Tapeh polanah engkok rajin norok lateyan, reng oreng ben pelatinah taoh jheke ngkok ongghuen serius ghebey norok. Tebhenah sabbhen areh lateyan, engkok mesteh deteng keadek ghebey alateyan dhibik. Engkok cek bhunganah sang le bisa ngeshoot.

Topic: sports
Mun tepak tellasen benyak jejen  kaangghuy ka-angka-eng tamuy. Bedeh sala settong kue khas Madureh senyamanah kue semprit. Kue jiah asallah derih tepong ben nyur. Rassanah manis ben lemak. Biasanah kue semprit andik bernah pote ben asekot kotak. Cara agebeyyah ghempang. Settong, siap aghi 2 buter enyur se la mareh e parot, telor, gule, tepong kanji, ben bighinah palah. Kedue, nyur semareh e parot e kalak aingah pas andhel sambih e gheluy sampe keluar minyak-eng nyurrah. Ketello, mixer telor ben gule. Keempa, camporaghi adonan ghelek ke delem aing santen ben pemasok kiyah bighinah palah. Kelema pemasok ghen didhi tepong sambih pas e gheluy. Keenem, cetak adunan jejen ghelek pas pemasok ke delem oven panas sampe massak. 

Topic: food & beverages
Dere kiah lebbi lancar ngalir dek bennyak organ. Paru ngembeng ben kempes e bektoh kita ngelakonen aktivitas fisik. Ajiah ngebey parunah kita andik kemampuan nampong oksigen lebbi bennyak. Teppak ngelakonen aktivitas fisik, dere jiah ngalir lancar dek otak. hasilleh otak bisa mekker, ngejegeh abek, ben ngatur koordinasi abek secara bhagus. Aktivitas fisik nyebabaghi ginjal alakoh secara bhagus kiah, tebhenah ginjal bisa ngeluaraghi urin otabeh kemme se lebbi lancar. Usus acang goncang teppak kita ngelakonen akivitas fisik. Mangkanah rekarenah pencernaan ben con racon e delem abek bisa lebbi lancar keluar deri abek. Pertimbangan pertimbangan jiah bisa kita engak'en male kita selalu semangat ghebey apede.

Topic: sports
Pade bhai mun negghu pertandingan apa bhai ye kodhu tao aturanna amain, pemain ben aturanna wasit. Mun nengghu voli, penonton ye kodhu tao apa se melanggar aturan, beremma nyamanna amain ben polana pemain andalanna. Dhaddhi oreng bisa tao apa ruwa jhet pelanggaran se ongghu melanggar otabe bede faktor laen enga` misalla wasitdhe roce. Nah, mun wasit roce kan bisa protes ben ghante ka se lebbih bhagus pole. Selanjutta ye jhe` sem ressem mun pera` dhaddhi penonton. Tarema apa hasilla, pemainna voli bhai santai mun kalah, mak ye penontonna se emok. Ben pole mun nengghu ye jhe` ce` fanatikka. Bannya` kadhaddhian se jhube` panengnga penonton se ghebey kisruh.

Topic: sports
Bada jhajhan neng Kalimantan anyama Amplang. Amplang reya nyatana kropo’ se lakar asalla dari Kalimantan. Kropo’ jiya egharap dari jhuko’ Pipih se bannya’ etemmo neng ngay-songay Kalimantan. Rassana seddha’ ban bada rassa mes-amessa jhuko’. Amplang reya bento’en abak tak-kotak. Keng pagghun kembung. Nandha’aghi jha’ kropo’en jiya ghi’ bisa ekakan. Ta’ elmed. Dhing elmed, rassana pagghun ta’ nyaman ekael. Padana ngakan dhaghing matta mon ekakan dalem kabada’an elmed. Amplang bisa ebelli dalem kabada’an ghi’ matta. Ma’le bisa eghuring dhibi’ neng romana. Mon melle massa’en bisa keya. Keng kodhu dhuli kakan mon mare ebelli. Polana tako’ bada plastek se bhucor dhingla esambi ka man-dimman otaba esambi mole ka Madhura. Sompamana reng Madhura se melle.

Topic: culture & heritage
E dalem ketabbha oreng kresten se esambhelli maso nabi Ibrahim reya Nabi Ishak, kaangghuy dhaddhi tandha bhaktena da' ka Allah ban alaksanaaghi nadharra da' ka Allah jha' paleng bhaghus reya ban nomer 1 cinta ka Allah banne manossa. Tape dalem Islam se esambhelli reya Nabi Ismail se nasabbha dagghi' dapa' ka Nabi Muhammad. Caretana pada tape oreng se edalem careta ta' pada. Nabi Ishak reya nasabbha dagghi' asambhung ka aghama Yahudi ban Kresten. Oreng Kresten ta' ngako jha' se ebhelli reya Nabi Ismail polana Nabi Ismail bhabhar dari buda' se eyangghep ta' molja ban ta' patot dhaddhi nabi sanajjan Siti Hajar la mardhika ban dhaddhi rajina nabi Ibrahim.

Topic: religion
Bhan Areh menggu kaula salaloh nyempetaghin Bhakto ghabay maos buku. maos otaba noles engghi ka'dhinto hobinnah kaula selama nekah, tapeh sayang Lok bisa madaddhi buku. Ghi laggu saketar pokol 7 an lastarennah mandih ban SE berse kaula Maos buku bencana entah neka novel otaba berita. Sakeng dharinnah hobi mecah buku Sampek Toman entar ka Perpustakaan kota Lok engak bhakto dhari lagguh sampe' sore para' notoppah ruah. Mecah buku saketar 10 menedhen otaba 5 lembar sa Areh neka daddhi aset sampe' tuwah. Napah pole Ben ghi' lagguh e parengeh sareng adha'ar roteh ban kopi. duh rasannah daddhi nak kanak pinterest jaruah.

Topic: leisures
Manabi sampeyan terro ngobangi tang camelan jen dhujenan jha' kalep meyos ka Toko Soraya catering bein lebbih nyaman e dhinto. Soal regghe la ampon standart ban rassannah epon lakar la sae sarah. Ladrang ka'dhinto bisa e kaghabay dhibi' abenderrah. namong, manabi sampeyan terro lebbhi praktis ban ghampang cokop ngobange bein sampeyan la ampon hemat tenaga. Rassabnah bisa bandhiangaih ghi areng se laennah le tak kerah kala.  Sampeyan manabi ngebey ghilok biaya han bahannah, manabi melle sampeyan lok usah sossa tenaga, langsung sekali hap bein. Camelan ka'dhinto aman rapah ghabay ka sadhajannah omor, nak kannak kennek sampek omor lansia epon we cokop bisa makennyang eber.

Topic: food & beverages
Melleh bereng elektroik jyah lakaran kodhu bik tengateh jha'sampe' kaleroh ghi sebab aneka lakar maghabay sadhajan bisa ancor. Melanah haktonah elekronik neka sakejjhi' ban lok bisae prediksi ban pole. larangah argennah elektronik samangken maghabay sadhajana oreng kodhu bhik tengateh manabi mele bhereng jha' sampe' sala ban dhen bedhen Sebab hal neka tergatong jughan sareng acara pangangghuyyah anekea orengah dhen bedhen napah bhunten. Ban sampeyan kodhuna bisa ngoladhi pole, apah se kodhu e rabed aghin dhari bharang jareya. Misallah manabi kulkas neka jha' sampek mamasok aghin kakanan se panas se eka'dhimmah neka mala macaer freeser rah jaruah ban maghabay rosak tantonnah.

Topic: technology
Manabi oreng se laennah a dhabu mon masjid jareya lok olleh bedeh makammah otaba badha bhuju'eng amargha jareya bisa maghabay kasyirighen se bedeh neng atennah manossah. nengale dhari paneka ghi manorot kulah tergantung dhari atennah bhik dhibik edeng. Manabi atennah neka entar ka masjid lajuh bedeh makammah ban terro mentah pa apah dhari bhujuk ka'dhinto ghi nyamannah syirik. Tapeh manabi entar  ka masjid keng aduweh der bendher makeh neng dhalemmah ka' dhinto bedeh makan kramat otabah bhujuk ghi tak anapah sambih ma kengak dha' badhan dhibi' kalaban odhi' jareya bhakal badha matennah. Tapeh kadhinapah manabi kita seddhe jareya oreng ghi' bisa bannyak se nuwein.

Topic: religion
KH Abdurrahman otabeh Gus Dur ajiah Presiden ke - 4 RI. Ajiah e kenal cek penterrah ben nguasaen beberempah bhesah neghereh. Lok cuma jiah, ajiah kiah e kenal sosok se alem polanah ajiah kompoyyah KH. Hasyim Asyari, se ngediriaghi NU. Sosok eng Gus Dur se lebur aghejek ben ngebela kaum minoritas riah benne keng ngebey kabbhi oreng lebur dek abek eng. Ghik bedeh beberempah oreng se lok lebur dek kelakoannah Gus Dur. Keng Gus Dur pagghun tenang ben santai e delem ngelaben cak ocak eng reng oreng se lok lebur dek abek eng. Toman sittong areh bedhe oreng lakek se andik pandhengan se alaenan bik Gus Dur tebhenah ngeluaraghi cak ocak lok nyaman ben kasar ngeluapaghi rassah lok lebureh.

Topic: religion
Sepeda motor listrik riyah padenah sepeda motor biasa, keng bhidhenah ngegunaagih listrik kaannghuy bahan  bakar. Neng sepeda riyah ngobe energi listrik deddhi energi mekanik. Sepeda riyah bentuk'en akaden sepeda motor matic ajiyah ngangghuy gas, rem ben stang makle bisa ajhelen, lok ngangghuy koplingan otabe gigi. Padenah kaden sepeda motor biasa, bentuk ben kerangkanah motor listrik riyah kowat. Mon egibeh ajhelen kiyah gencang.Ben pole motor listrik kiyah bedeh se bisa nyambung dek android HP gebey ngetelak speedometer se egunaagih. Ngangghuy sepeda motor listrik riyah bisa jeuh hemat ebandhingagih sepeda motor biasa, apapole etambah setiyah sossa ben larangngah argeh bensin. Sepeda motor riyah andik kakowatan sampek 1,5 kW se bisa ajhelen sampe 60 kilometer.

Topic: technology
Teppak entar ka sala settong wisata se badha neng polo Madhura engghi ka'dhinto bhuju' koneng se badha neng dhisah gheggher kabupaten Bangkalan kaula sareng Ebhu atemmoh sareng Jurkonceh se terkenal kalaban teggessah. Bhakto jaruah lakar preien sakolaan, kulah ngajeg Reng Roma a kan jhalan nengale ban entar ka bhujuk Gheggher ruah se badha neng attas ghunong ghegger. Kaula atemmoh sareng Jurkonceh se lakar ajhaga bhujuk paneka, se eka'dhimmah bhujuk jareya aghetting bedeh neng attas ghunong ghegger. Bannyak careta dhalam bhujuk ka'dhinto sala settongah dhalam parjuangan e masa kerajaan neng polo Madhura. Jurkonceh neka biasannah atoguh neng tengah jhalanan kalaban male kettang ruah lok agangghu pangunjung. Bender ongghu, san ke depan ka attas kettang neka coman ngeteg toro' ocak na Jurkonceh jareya.

Topic: culture & heritage
Mon entar ka Mekkasan, oreng pagghun bannya’ terro taowa rassana kakanan se bada neng Mekkasan. Neng Mekkasan bada kakanan se bannya’ ekentare oreng. Kake mon terro taowa kakanan jiya, kake bisa entar ka Keppo. Ka temor pasar Keppo, bada reng jhuwal soto. Nyamana se ekennal lakar soto Keppo. Rassana lakar nyaman ban ramme edatengnge bi’ bannya’ oreng. Arghana emolae dari lema bellas ebu. Kake bisa ngajha’ kancana otaba bada kancana kake se dari jhau. Kake bisa entar ka dissa. Ta’ kera kacebha kancana kake jiya. soto jiya bisa menta tolang keya. Keng laen argha mon etambai tolangnga sape. O iya, kennengngenna rowa neng pengghir jhalan. Neng lao’ jhalan mon kake ajhalan dari Kotta Mekkasan.

Topic: culture & heritage
Nyamporna’aghi acareta roma adhat. Neng Indonesia andi’ bannya’ provinsi se lakar andi’ macem roma bang-sebang. Roma adhat aghuna ka kaodi’an sateya se bisa maenga’ jha’ ghabayan reng lamba’ reya ghi’ karaddhu ban andi’ arte se dalem. Nyamporra barna koneng ban mera neng roma adhat Jambi reya aghambaraghi dalem kabada’an raddhin. Sala settong se lebur dari roma reya, kennengngenna roma reya bada bellu’ ruangan. Gharabhan jiya bisa eyangghuy keya neng dalem roma sateya’an. Ruangan dalem, se kennengngan tedung reng towa ban kamarra ana’ bine’en, ban kennengngenna ngakan, esebbhut ruang balik menahan. Bagiyan ata’ ada’en otaba attassa enyamae Gajah Mabuk. Cocok bi’ nyama se agharap roma jiya. Bento’en lakar senga’ parao. Bada konco’ se bilu’ otaba mennot. Dhing neng ata’ dalemma, egharap dari kap-sengkabhanna lajar. Ban se bada neng ruang baba areya aghuna ghabay nyimpen bharang.

Topic: culture & heritage
Lely setiyah terro melleh laptop anyar ngajek mbak'en neng Sorbejeh. Lely melleh  laptop anyar margenah laptop se lambek rosak.Teppak areh Ahad riyah, aherrah Lely ben mbak'en jenjian mon-temmon neng  mall ITC Sorbejeh pokol sepolo. San padeh depak neng ITC, Lely ben mbak'en pas entar dek toko se biasa langghenan ajiyah neng toko laptop one. Toko laptop one bedeh neng lantai duek. Neng tokonah kasssah, bennyak pelehan macem laptop deri merk acer, asus, toshiba, lenovo , hp ben laennah deri argeh se larang sampe ngodeh. Melleh laptop edhissah le gennak bik servis ben olle kaden kipas ben mouse laptop. Lely pas melleh laptop merk lenovo se argenah parak pettok jutah. 

Topic: technology
Teppak minggu berik engkok entar dek pantai bik cah-kancah. Bedeh engkok ben tang kancah kepettoh. Niatteh amaennah ben melleh rojhek neng seddik eng pantai. Attol kassah bedeh pentol, bedeh rojhek, telor puyu, saosseh bedeh pettes peddhis bik kua lajuh. Engkok ngejjhit mek kua lajunah nyaman. Biasanah se rassanah kom jiah jeh pettes accen. Kua lajunah e ghebey deri tongkol. Sang le tobuk, nak-kanak mungkos pempek ghebey e kakan neng pantai. Attol pantai, kami keng melleh aeng ben jhejhen kadik makaroni. Tojuk keng entar aceretah ben ato-foto. To-fotonah bennyak. Nak-kanak bedhe se ngibeh tripod, tebhenah neng dissah afoto sambih nyuteng video sesekaleh. 

Topic: leisures
Jhuko' maddhai bannya' ghunana mon ekakan bhanare. Maddhai nyatana bada vit12 ban omega 3. Vit12 areya bisa aghuna ka mata, tolang, otek, pembuluh dara se bada neng jantong. Mon omega 3 areya aghuna ka jantong ban otek. Madhhai areya koca'en neng barta andi' mineral selenium se ekabhuto bhadhan. Ma'le lancar kabbhi se bada neng dalem. Bisa manjhur keya. Mangkana neng roma ghi' bannya' oreng se dhujan ngakan jhuko' maddhai. Bisa mapenteran mon na'-kana' ghi' kene' epangakan jhuko' maddhai. Sanyata jhuko' apa'a bhai bisa mapenterran. Ajhellingaghi kabada'an, neng roma reya se paleng bannya' ghun maddhai. Dhaddhi tada' jhuko' pa-apa pole se andi' ghuna bannya'.

Topic: food & beverages
Ghili Iyang areya bada neng Sumennep. Polo se andi’ oksigen se baghus neng dhunnya. Sala settong polo se oksigenna sampe’ 21%. Tegghi dari kennengngan laen. Banne ghun bada oksigenna se bhaghus, ghili Iyang andi’ kennengngan keya se bisa ekentara kaghuna to-potowan otaba ghun terro taowa kennengngan ganteng. Bada ghuwa bi’ tase’ se beddhina abarna pote. Mon entara ka ghili Iyang, bisa nompa’ kapal. Polana osa nyabbrang. Alengka tase’. Mangkat dari labbhuwan Dhungkek. Ra-kera mabi’ bakto duwa’ ejjham satengnga se terro dapa’a ka polo oksigen jiya. Ongkos dari Dhungkek ka ghili jiya ra-kera lema bellas ebu. Ta’ tao mon sateya jha’ barampa. Solar onggha polana. Argha ajiya ghun cokop settong oreng.

Topic: leisures
Engko' perna melle es cau celleng neng Sampang. Kennegnganna bada neng jhalan se anyama Mutiara. Rassana nyaman. Arghana ghan lemaratos ropeya. Ebeddhai plastek se ekaredhi. Dhing eyabas, mon kake melle, padana melle jhuko' osellan se kene'. Cekkreccek. Cau cellengnga nompok' padana jhuko' osellan se epapolong dalem plastek kene'. Es cau celleng jiya mon erassae bada rassa manessa. Polana ecampor ghula beddhi se la mare epaancor ban ecampor serre. Cora' mon andi' batok, ta' arapa mon ngenom es cau celleng se bada neng Sampang jiya. Polana bada serrena se bisa maamanla karo ghun andi' batok satone'. Pola me' malorgha'an ka gherrunganna se serret marghana bada jhel-ghanjhella.

Topic: food & beverages
Teppak areh menggu abdhina sareng Rama meyos Ka Bioskop amargha Rama ka'dhinto terro onengah bioskop neka akadhi apah. Nyamannah Bein oreng seppo, Kaula daddhi amak'eng Keng Coman berusaha mabhunga ateh Reng seppo. Kulah mangkat sareng Rama dhari Madhura ka Sorbhaja ngoladih film Raden Mas Agung taon 1980. Ampon biasa kodhu nengale pangaterronnah oreng seppo. depak dhak bioskop pokol settong sedang. Lajuh melleh tiket ban ghuk genghek neng Bioskop. Rama neka langsung ngejjhit amargha reggha jhajannah duh cek larangah. Rama lakar pertama kali nah ka bioskop jariya daddhi maklumi. kol 4 lastareh ngoladi film ban langsung kaloar melleh Ngakan. lastarennah adha'ar langsung mole ka Bhangkalan.

Topic: leisures
Mun terro jhuko` se nyaman, salah settongnga se apengaruh ye ruwa cara abherse`e jhuko`. Mun bherseh, bauna jhuko` ta` amis ben dhaging arassa lebih nyaman. Pertamana bherse`e sesse`na ghelu ngangghuy laddhing otabe alat ghebey abherse`e jhuko`, Marena buang ca`ang e bagiyan le`erra. Teros kerra` bagiyan tengah bhadhanna jhuko`, ma` le mun e massa`a palappana bisa nyerep ka dalem dhaghingnga. Mare ruwa berri jheruk nipis otabe jheruk lemon ma` le bauna ta` amis. Se terakhir mun e sempenna e kulkas, sempen e bagian pembeku otabe bagiyan babahna se ghebey nyabe` jhuko`. Jheruk nipis fungsina ghebey maelang bau se amis ben ba`ang bi` sopaja awet ka jhuko` maseh la e dalem pembeku kulkas ra kera lebbih dari saminggu.

Topic: food & beverages
Maca bisa dhaddhi kasennengan, mun la ebiasaaghi dari kene` ben reng tua senneng ka buku. Mun terro endi` kasennengan maca buku, pertama kodhu tao arapa ma` kodhu maca buku. Kaduwe` ye kodhu ekennallaghi manfaatta maca buku. Jhe` ye bukuna ruwa se fiksi otabe benni fiksi. Apa ye buku pangjharan otabe benni. Katello` mun la tao manfaata buku, bhakal bisa dhaddhi kasennengan ne` sakone` dari maca buku. Selanjutta ye luangaghi maca buku se ekasennengngi. Mun abe`na gi` status mored, ye baca pas preian otabe liburan. Dari maca buku riya bisa tombuh kreatifitas, imajinasi ben idena ba`na kabbhi neng bagiyan les noles. Pengetahuan ye atambah luas kiya. Mun la senneng maca biasana ampo bisa dhaddhi penulis buku. 

Topic: leisures
Engko' ghi' enga' dhing pasa'an, tang kanca ngajha' engko' ka lapangan. Bakto jiya ra-kera samarena trawi. Engko' eyajha' maen ebbal apoy bi' na'-kana'. Engko' da'-kaada'en tako' amaen bal apoy jiya. Engko' arassa ban tako' tang soko reya dhaddhi kolot polana nempak ebbal se bada apoyya. Sapa se ta' panasa mon anyeddhing apoy se merre ka kole' jiya. Ecapo' knalpoddha honda bhaila bisa kolot apa pole merre ka apoy langsong. Bakto jiya na'-kana' nyoro engko' melle mennya' eggas. Koca'en, mon terro rabagha, soro kodhu eberri' mennya' eggas. Tang kanca areya nyare ennyor se essena satone'. Marena akompol kabbhi, engko' nyolet kore' ka ennyor se la mare eberri' mennya' eggas. Apoy rabak matera' lapangan se bada neng tengnga sakola'an. Engko' ban ca-kanca se laen sambi rak-oraghan tareppa'en amaen. Kadhang merre ka sarong apoyya. Kadhang merre ka kalambhi. Keng pojhur ta' sampe' merre ka mowana ban maapes ka ca-kanca se laen.

Topic: sports
Teppak labu jiah Rokib lok nyangka pa apah. Ajiah terlalu ngejjhit ghebey areaksi mah deemmah. Sang ngejjhitteh le parak redaan, Rokib atanyah dek oreng se labu, "Labu, Bang?" Oreng jiah se labu napang pas dhulih tojuk. Lok abit marenah ajiah berusaha naddhek. Keng ketelak eng lok papah, ajiah naddhek biasa bhein. Sambih nyenger kennek oreng ghellek nyeweb, "Iyeh, Bang." Tehellah gym kotor kabbhi polanah ghebengannah ambruk. Lok abit deri jiah satpam bedhe masok ben reng oreng rammeh ngentaren mas mas ghellek. Terro ngellek'in tapeh neser, keng nyeling kiah heran mek bisa ambruk. Tebhenah reng oreng merrik aeng tapeh mas ghellek ghik nyenger.

Topic: sports
Mon teppak amaen olahraga tinju riyah kadheng bik laben lok sengaja keneng antem ben tokol. Lakar amaen olahraga tinju riyah begiyen deri salah settong olahraga pencak silat, mangkanah bedeh teknik nokol tapeh mon kennneng tokol riyah pagghun sakek rassanah. Keneng antem riyah kiyah sakek apapole keneng antem neng kennengan bhedhen  kaden tabuk riyah otabeh neng bhedhen se bahaya. Kadheng bisa sampek nyebabagih bhedhen lemes.  Mangkanah mon olahraga deiyeh riyah kodhu tengateh, ben kodhu taoih olle ngantem otabe nokol e dimmah bein. Antem ben nokol mon teppak kajeh bisa sampek nyebebagih biruh ben memar dek kolek ben kiyah kodhu nahan rassah sakek'en deri anteman ben tokoln jiyah.

Topic: sports
Badhannah manossah ka' dhintoh butoh protein ban kandunganvitamen se tak hanya dhari sayuran ban buah-bhuan bisaos. namong somber vitamin vitamin paneka bisa olleh dhari hewani salah settongah jukok tase'. Kandungan jukok tase' neka bannyak sarah, badha vitamin, protein, kalsium, magnesium, mineral ban laennah epon. Napah pole aneka teppak sasoai kabutoannah. se otama epon ghabay ka naka kanak e masa pertumbuhannah ka'dhinto. Ban ibu hamil, sopajha anak eng sehat ban nyegge stunting se ampon tegghi pole neka kan . Daddhinnah kakanan se bergizi salah settongah dhari jukok ka' dhinto ngaropaaghin sopaja precentif dhari masyarakat ghabay kasehadhan ommat. Manabi, la ampon jarang ngakan seafod otaba jukok tase' toreh jha' kalep laggunnah meyos ka pasar pas melleh jukok tasek ghi bu.

Topic: food & beverages
Sapa se ta` kenal bi` Rudi Hartono, atlet bulu tangkis potra se paleng bannya` olle penghargaan sepanjang bakto. Ca`na e berita penghargaanna bede 7 kale aronton. Indonesia bakto jeriya ye dhaddhi sorotanna kabbhi naghara, buh sapa se ngera naghara se abit e jajah bi` oreng asing bisa endi` prestasi gemilang. Aria pas se dhaddhi semangatta na` kanak kene` sampe` remaja ma` ende` giat ben senneng ka bulu tangkis. Salaen ruwa Indonesia polana prestasi riya cokop eseghani bi` naghara laenna utamana neng Asia. Rudi Hartono kia la senneng amain bulu tangkis pas omor 9 taon. Latianna lambe` pera` neng jhalan aspal. Tape maseh terbatas akhirra bisa dhaddhi bintang se kabbhi reng Indonesia kenal. 

Topic: sports
Enoman berenergi deddih andalan ghebey sabegien oreng ghebey alakoh kalakoan se bherre'. Enoman berenergi serring epadeddih katahanan bheden ghebey nahan ngantok sopajeh kalakoan mareh. Bennya' oreng se nganggep enoman jiyah padeh so enoman a soda. Tapeh se aghebey ngakoh jhe' enoman jiyah badha nutrisinah. Enoman jiyah satiyah bennya' ngandung kafein se afungsi ghebey arangsang saraf, jantung ben nyabeh. Kafein kiyah bersifat candu ghebey oreng se ngenom. Selain jiyah badha kandungan taurin se bisah nyebab aghi katennangan ben zat se ekabhutoh kalancarnah metobolismenah bheden. Taurin bisah nyebeb aghi oreng talebet santai ben kaloppa'an mon eyenom bennya' ghelluh. Selaen jiyah, enoman jiyah bisah nyebeb aghi katergantungan.

Topic: food & beverages
Bedeh cem-macemah sebuten kaangghuy kelakoan e delem agebey kopi. Mun oreng se aghebey dibik nyamanah barista. Bedeh pole se e kocak coffe roaster. Oreng se a lakoh engak jiah biasanah lakonah, settong, mele dek ka sekabhinah bernanah kopi. Bahan kopi se derih man-dimman jiah e pele se paleng becek kangghuy agebey kopi se nyaman. Kedue, coffe roaster jiah lakonah nyangngar kopi. Kopi se e sangngar jiah lok den-beden kor massak. Bedeh caranah kiyah makle rassa bik beunah kopi bisa ro'om. Se ketello, lakonah nyep-ceppin rassanah kopi semareh e sangngar jiah. Deghik mun la mareh pas e kaghebey bik barista pas e beghik dek ka semeleh kopi.

Topic: food & beverages
Manabi neng Madhura neka badha se nyamannah Konjengan. Konjengan ka'dhinto sala settong acarah adhat tor istiadat deh oreng Madhura manabi ghaduwan acara otaba palenggian. Konjengan otabah selameddhen jareya biasannah e sajjiaghin sareng pamaosen duweh ban biasannah badha nase' tompeng otabah se' koneng se daddhi syarat proses e dhalemmah ka'dhinto. Mangken reng oreng neka sambih mecah duweh ban ngajiaghin. Manorot kaula jareya benne acara musrik akadi apah se oreng onenge, namong hal jareya sala settong cara masemmak sataretanan ban bala tatanggha sophaja padha a polong ban saleng rokok manabi la atemmoh settong sareng laennah. Justru manorot kulah acara adhat neka kodhu e jhaga sebab samangken kita la onenge manabi terro semmak ah sareng tetanggha jareya cek mlaratah.

Topic: culture & heritage
Teppak ngalamen rogi, Alya semmoh bhingong se mitong pesse. Nak kanak SD se ajhuelen pas pessenah korang bennyak deri hasel se seharusseh. Tebhenah ebok eng Alya se mesteh ngecek bhereng dheghengannah Alya nemmoh. "Kammah kabbhi mek pessenah nek seriah? Cek jheunah deri pesse se kodhunah e kolle." Alya kiah bhingong. Pola e sangghu deemmah, misallah korup otabeh apah bik ebok eng. Padahal Alya ongghuen lok taoh e dimmah pessenah jiah. Tebhenah ebok eng Alya pas merrik ultimatum. "Wes ambu bhein se ajhuelen. Apah, jhek ajhuel pulpen pessenah norok adek kabbhi." Kabit jiah Alya pas ambuen se adhegheng ben seterusseh males ghebey adhegheng pole.

Topic: business
Rena senneng ngakan. Dheri ghik kening, Rena la senneng ngakan. Rena bisah ngakan saareh 5 kaleh. Tapeh maskeh ngakan benyak Rena tak jheddut. Rena dhujen olahraga kardio kiyah. Ghen bedeen youtube, rena pas aghebey akun youtube. Konten ning akun se e kaandik Rena riyah essenah konten-konten mukbang. Sabhen areh samarenah alakoh, Rena ghebey video mukbang ning romanah. Ning sabtu ben minggu, polanah tak alakoh, Rena angghuy bekto ruah ghebey ngedit video. Ngurus youtube riyah Rena tak kadhibik. Rena ngajhek kancanah se penter ngedit video. Biasanah bhen sabtu ben minggu Rena alakoh ning romanah moso kancanah riyah. Kadheng mereka alakoh ning loar roma sambih len-jhelenan. 

Topic: leisures
Sraah jiah ebok rumah tangga se cek leburreh amassak. Setiah ajiah ngerassah terro ngebey spagetti ghebey ngakan malem. Keng polanah suhu neng luar cek panasseh, Sarah lok endek amassak ngangghuy oven gas. Ajiah mutusaghi ghebey ngangghuy kompor listrik ghebey amassak spagetti. Sarah molaen amassak bik masokaghi aeng ke delem panci rajeh ben adentek aeng jiah ngalkal. Semarenah aeng ngalkal, Sarah memasok spagetti dek delem aeng jiah ben e torot sampe 10 mene. Semarenah massak, Sarah ngalak spagetti deri panci ben mueng aeng se bedeh e delem panci. Sarah terus memasokaghi saos tomat dek delem panci ben matorot saus jiah ngalkal.

Topic: technology
Kulah sateap areh sabtoh neka paste a latean ghabay a berkak neng lapangan e seddhik eng compo' kulah dhibi'. Nah bhen sore saketar pokol satengah 4 ruah kulah mangkat ka lapangan neng temorrah roma ryah. Ngalakone pemanasan korang lebbhi 10 menedhen lastarennah baru aberka' korang lebbhi sampek sejam setengah, ban aneka lok neng lapangan tok, namong alengleng kampong sadhaja. Saenggha mon cang kulah ghi cokop bein ghebey a latean lari. Mole ka roma parak manjhing ruah sakalean mandih sore ban abhejeng maghrib. A lari neka sala settong kagiadhen se paleng kualh senneng. Sebab olahraga neka paleng ghampang padannah se arennang. 

Topic: sports
Jedwel reh searenah Fina jiah le bedeh. Sabbhen lagghuh, Fina mangkat asekolah SD. Setiah Fina kelas 6 SD, le parak lulus. Semarenah sekolah SD, siangah Fina masok sekolah madrasah neng seddik eng romanah jiah. Sekolah madrasah riah dheddhih sekolah se wejib secara sosial ghebey reng oreng neng sekitar romanah Fina. Tebhenah benne e pawejib bik pemerenta otabeh sapah. Neng romanah Fina jiah reng orengah santreh kabbhi. Tebhenah mon lok mondhuk, semarenah asekolah umum jiah nak kanak eng kodhu asekolah aghemah. Neng dissah mereka ajher bennyak pelajheren aghemah, kadik tauhed, akhlak, bhesa Arab, fiqh, ben selaennah. Terus marenah mangreb mereka ngajhih Qor'an.

Topic: religion
Sateya riya dari kebiasaan engko` nabung bhan olle pesse dari kalakoan, ye tojhuanna aslina terro melleya apa wa, tape ye riya kiya bisa angghuy dana se mendadak. Misalla bhutoh apa se kodhu langsung bede. Pas caretana bakto pandemi COVID 19 engko` kan preian sakolah. Engko` kiya alako tambe`en ye ngelesi privat ka bengkona moredta engko`. Ontong bhai endi` tabungan. Tape ye pagghun kodhu hemat. Mun ta` nga` ruwa engko` ye asli ta` bisa majar pesse kos ben ngakan. Dhaddhi dhang sakadhang melle nase` e barung, jeriya engko` amassa` dhibi`. Lebbih mpde kiya biayana, pas amass` abharang bi` kanca kos. Dhaddhi nyaman, sabulan pera` Rp 300.000,00.

Topic: slice of life
Sepur otabe ekenal kiyah bik kereta api angkok'an bereng otabeh manossa se andik jelen dibik se anyamah rel. Bahan bakar sepur riyah solar. Oreng seng nyupirin sepur riyah ekenal masinis. Menangka angkok'an, oreng sereng numpak sepur riyah mon entar mangkat dek man-kamman. Sepur riyah cem-macem bedeh se kellas ekonomi sampe eksekutif. Mon terro numpak sepur kodhu melleh tiket sebelunna, mellena bisa lebet aplikasi KAI otabe neng stasiunnah. Sepur andik gerbong, biasanah sepur lokal bedeh ennem gerbong. Sepur neng Indonesia bedeh neng Polo Jebeh ben Sumatra. Sepur mangkat ben depak neng stasiun.  Jheman setiyah sepur le genteng ben berse. Korsinah kennengan tojuk le nyaman ben neng gerbong mesteh bedeh AC nah, mangkanah tak olle rokok'an e delem sepur. 

Topic: leisures
Psikoloh anak RS Awal Bros Batam, Maryana, M Psi nyebuttaghi jhek pola pekker sala soal oreng tuah se ngeollein anak eng amaen HP rus terrusen, mala e berrik HP khusus ghebey ajiah. Pola pekker kadik jiah sala. "Gadget lakar amanfaat ghebey perkembangan anak, tapeh lok olle bi telebbi, kodhu bedeh aturen," kocak eng Maryana. Anak jhek sampe kecanduen HP otabeh screen addict. Screen addict se e kamaksod lebbi dek kecanduen nyeling layar, bisa jiah HP, tablet, otabeh tivi. Ajiah ngejelasaghi jhek layar apah bhein bentok eng lok statis. Paparan ghu tegghuen ben en maenan jiah koah micu nak kanak dheddhih korang andik rassah empati ben simpati dek lingkungan sosiallah.

Topic: technology
Manorot kulah pangkalan preien se paleng berkesan nekah teppak ghik kennek omor 5 taon. Lok oneng pa apah bisannah Coman nanges hehehe. Kaulah sareng kaloarga neka akaleleng Madhura. Mangkat dharinroma kol setengah 6, jha' kalep entar ka syekhona Kholil gellun ghabay nyareh barokannah ulama. Lajuh saketar pokol 7 nekah mangkat dhari Bangkalan ka Sampang, ngabiiubhakto 2 jam an. Ka Sampang neka entar ka Bhato Ampar. Nah, depak neng Bhato Ampar reh kulah lepas dhari rombongan. adhek kulah Bhakto jyah bingong entarrah kammah. Biasannah Coman nanges ruah. San le semmoh siangan baru e Sareh sareng Ramah, akherrah atemmoh kaloarga, padahal posisinnah kaloarga neka Parak mangkattah

Topic: leisures
Siti aiyah gik buruh akabin ben pindah neng romah anyar norok lakenah. Olle lemak bulen bedeh neng romah jiyah, ben areh mon Siti ben lakenah nyassah gik ngangghuy tanang ekcoek biasa. Setiyah riyah Siti preppak'na ngandung se edimmah kodhu lok olle bennyak gerak. Mangkanah pas lakenah terro melleh mesen cuci makle Siti lok nagguh nyassa dibik ngangghuy tanang. Aherrah teppak marenha gejien Siti ben lakenah mangkat dek toko gebey melleh mesin cuci anyar, Siti cek perakggeh padeh moso lakenah. Siti ben lakenga mele mesin cuci se sekeranah awet mon eangghuy.  Semarenah majer jiyah langsung egibeh mole mesen jiyah dek romanah gebey epasang.

Topic: technology
Bhan taon neng Madhura biyasana bada kerrabhan sape. Kerrabhan sape padana lomba olahraga keban. Sape se epanoro' banne sape ban-saromban. Sape se epanoro' jiya sape peleyan. Jhamona sape jiya keya laen. La-ngalae jhamona manossa. Lomba ajiya biyasana epele dari kecamadhan. sampe' kabupaten. Monla mare epele se mennang., biyasana epabada lomba piala presiden. Lomba presiden jiya epabada lakar bhan tao neng Madhura. Lapanganna, neng kabupaten pada bada kabbhi. Keng se segghut eyangghuy biyasana neng Mekkasan. Tape neng Mekkasan, lapangan se ganteng, se biyasa eyangghuy kerrab arowa la epaghujur dhaddhi lapangan ebbal. Maske lakar lapangan ebbal, sabbhan ghi' biyasa eyangghuy kerrap polana nyaman.

Topic: sports
Pereng se dari karamik cora' bannya' eyangghuy oreng. Dhing ghulagghu kadhang engko' ngeding sowara pereng ngacentar ka kopeng. Maske nyaba' nase' kadhang pereng ajiya nyeddhinga bhai ka bharang laenna. Tekka' monye polana taghatok ka sendo'. Pereng pote dari karamek biasana ekaandi' bi' oreng soghi. Ngaca ka jhaman lamba', oreng se ghita' andi' pereng dari karamik, ta' eyangghep oreng andi' Mon ghi' ngangghuya pereng se dari seng, oreng pagghun ekoca' ta' andi'. Monla ekoca' ta' andi', oreng ajiya ejhelling bi' Pamarenta ma'le bisa eberri' bhantowan. Bhantowan areya biasana dateng eberri' bherras, mennya', ban bhabang. Mon sateya, jha' reng la osom pereng karamek. Maske oreng se ta' andi', sateya pada negghu' pereng karamik. Polana pereng seng ekoca' ta' serra'. Lekkas karat monla nyeddhing aeng.

Topic: food & beverages
Kapal se bada neng Tanglok, bisa aghuna’aghi mon entara ka ghili Mandhangen. Dari pokol bellu’ sampe’ kol duwa bellas, kapal ajiya ghi’ bada neng Tanglok, palabbhuwan se bada neng Sampang. Kapal ajiya banne ghun bisa mowa’ oreng, bisa keya mon mowa’ bharang. Rang–bharang jiya bisa jhajhan otaba kakanan se eghiba dari lak–ngolak neng sar Sampang. Jhajhan otaba kakanan ajiya koca’en ejhuwala pole neng ghili Mandhangen. Oreng neng ghili ta’ ngala’ bhate bannya’. Dhaddhi jhajhan arowa bisa ebelli padana melle neng dhisa–dhisa laenna. Moda. Nompa’ kapal areya jha’ sampe’ lebat dari kol duwa bellas. Mon tellat, bisa keya eghi–naghi bi’ kapalla.

Topic: leisures
Careta se bada e ketab kaangghuy ngajhari ana' poto paneka bannya'. Oreng kona ngajhari tengka ban tatakrama kalaban aghunaaghi careta se marlowaghi adab ban semmonan. Sala settong conto caretana oreng tedung e masjid se lebbi molja etembhang oreng se ibada malolo. Oreng mon ta' ngarte biyasana langsong nyangghemme ban-saromban. Mon oreng andi' elmo tdunga lebbi molja lantaran apa se ekalako adhasar elmo tape mon oreng bannya' ibada ta' andi' elmo bannya' ibadana se parlo etanyaaghi ibadana la bhender otaba enja'. Oreng andi' elmo otaba alem reya kadhang bi' setan ejhaghai polana mon pas sampe' ekaloppae kastana tada' pada pas ibadana tamba santa'.  Aherra mon ibadana tamba santa' setan pas sajan ta' bisa aghuli se aghudha'a, setan sajan rowet. Mangkana aghama paleng senneng da' ka oreng se andi' elmo etembhang ibada bannya'.

Topic: religion
Oreng se andik hobi foto pasteh andik kamera dibik. Apapole mon lakar oreng jiayh lakonah fotografi pasteh andik kamera genteng gebey alakoh. Macemmah kamera riyah bennyak ben argenag kiya cem-macem molaen deri se mode sampek larang bedeh kabbi. Oreng se andik hobi foto pasteh andik kamera dibik. Apapole mon lakar oreng jiayh lakonah fotografi pasteh andik kamera genteng gebey alakoh. Macemmah kamera riyah bennyak ben argenag kiya cem-macem molaen deri se mode sampek larang bedeh kabbi.  Mangkanah mon terro andik hobi ben lakoh  deiyeh riyah lakar kodhu andik kamera genteng gebey dukung hasel makle hasek fotonah beccek genteng ben raddin. 

Topic: technology
Mayu sakabbhinna na'-kana' ngoda ban bi-lebbi se la akalowarga ban andi' ana' mon amain gem jha' pas smape' loppa bakto. Lakar bhender bada se soghi marghana gem, tape bahayana pekkere keya mon pas loppa bakto ban re-saare amain malolo. Engko' dhibi' lakar ta' pate senneng in-mainan se marowet tape mon se masenneng enga' caceng otaba tebbhak oca' lebur sara polana ta' marogi sakale ban bisa esaba' mon ta' parlo. Ta' sakabbhinna oreng bisa soghi dari gem, tape bannya' oreng ta' atoro' ka oreng towa, atokar maso bini lantaran ta' bisa apesa dari hp se eleccer amain gem. Magghi ojhan kadhang sambi eyeccas Hpna pagghun ekamain, ajiya bisa leddhu' ban masossa oreng laen. Dhaddhi jha' sampe' loppa bakto mon amain ban kodhu mekker kabada'an. 

Topic: technology